|  |  |  |  |  |  |
| --- | --- | --- | --- | --- | --- |
| **Ríša Plantagenetovcov*franc. L'Empire Plantagenêt***

|  |  |  |
| --- | --- | --- |
| ↓ | **1154 – 1214(formálne do 1242)** | ↓ |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu Rozsah Anjouovskej ríše okolo roku 1190 |

 |
| Hlavné mesto | žiadne, iba panovnícky dvor so sídlom v Angers a Chinone |
| **Obyvateľstvo** |
| Jazyky | starofrancúzština, latinčina, normanska francúzština, anglonormančina, stredná angličtina, gaskončina, baskičtina, stredná welština, bretónčina, kornčina, stredná írština, cumbrijčina |
| Náboženstvo | rímskokatolícke (štátne), judaistické |
| **Štátny útvar** |
| Štátne zriadenie | personálna únia feudálnych monarchií |
| Mena | livre, strieborná penny, zlatá penny |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Anglické kráľovstvo | Anglické kráľovstvo |
| Anjouovské grófstvo | Anjouovské grófstvo |
| Maine (provincia) | Maine (provincia) |
| Touraine | Touraine |
| Normanské vojvodstvo | Normanské vojvodstvo |
| Akvitánske vojvodstvo | Akvitánske vojvodstvo |
| Gaskonske vojvodstvo | Gaskonske vojvodstvo |
| Bretónske vojvodstvo | Bretónske vojvodstvo |
| Dublinské kráľovstvo | Dublinské kráľovstvo |
| Leinsterské kráľovstvo | Leinsterské kráľovstvo |
| Kráľovstvo Mide | Kráľovstvo Mide |

 | **Nástupnícke štáty:**

|  |  |
| --- | --- |
| Anglické kráľovstvo | Anglické kráľovstvo |
| Francúzske kráľovstvo | Francúzske kráľovstvo |
| Anjouovské grófstvo | Anjouovské grófstvo |
| Maine (provincia) | Maine (provincia) |
| Touraine | Touraine |
| Normanské vojvodstvo | Normanské vojvodstvo |
| Akvitánske vojvodstvo | Akvitánske vojvodstvo |
| Gaskonske vojvodstvo | Gaskonske vojvodstvo |
| Bretónske vojvodstvo | Bretónske vojvodstvo |
| Írske lordstvo | Írske lordstvo |

 |

 |

**Anjouovská ríša**, alebo aj *Angevinská ríša*, je novoveké označenie pre personálnu úniu Anglického kráľovstva a rozsiahlych dŕžav v západnom Francúzsku v rokoch 1154 – 1214 v rukách dynastie Plantagenetovcov z rodu Anjouovcov. Preto je taktiež nazývaná **Ríša Plantagenetovcov** (franc. *L'Empire Plantagenêt*).

Táto ríša vznikla, keď Henrich II. svoje dedičstvo po otcovi Geoffreyovi Plantagenetovi (normanské vojvodstvo, grófstva Anjou, Maine, Touraine) a po matke Maud (anglické kráľovstvo) v roku 1154 rozšíril sobášom s Eleonórou Akvitánskou o akvitánske vojvodstvo a Gaskonsko. Následne k panstvu pripojili ešte bretónske vojvodstvo. Vládnuca vrstva bola jazykovo a kultúrne francúzska.

Anjouovská ríša počas vlády Henricha II.
Anjouovská ríša, ktorá sa rozpínala medzi Škótskom a Pyrenejami, bola najmocnejším politickým útvarom v Európe v druhej polovici 12. storočia. Plantagenetovci boli ako anglickí králi rovní francúzskemu kráľovi, ale ako francúzski vojvodcovia a kniežatá stáli voči nemu formálne vo vazalskom postavení. Svojim potenciálom ríša prispela významne k ekonomickému rozmachu západnej Európy, na druhú stranu však jej existencia a rozpínavosť vážnym spôsobom skomplikovala vzťahy medzi panovníkmi Anglicka a Francúzska a vytvorila zázemie pre budúce vojny medzi oboma krajinami.

Obdobie rozmachu Anjouovskej ríše bolo ukončené v rokoch 1204 až 1206 porážkou Jána Bezzemka po jeho strete s francúzskym kráľom Filipom II. Augustom, ktorý získal podstatnú časť jeho pevninských dŕžav. Táto zmena bola potvrdená francúzskym víťazstvom pri Bouvines v roku 1214. Spory o francúzske dŕžavy medzi Kapteovcami a Plantagenetovcami však trvali naďalej a mali neskôr pokračovanie v storočnej vojne.

Panovníci
---------

* Henrich II. Plantagenet (1154 – 1189)
* Richard I. Levie srdce (1189 – 1199)
* Ján Bezzemok (1199 – 1214)

  

* AngersAngers

Pozri aj
--------

* Anglické kráľovstvo
* Francúzske kráľovstvo
* Anjouovci
* Plantagenetovci
* Duálna monarchia Anglicka a Francúzska – personálna únia v čase storočnej vojny

Zdroj
-----

*Tento článok je čiastočný alebo úplný preklad článku Anjouovská říše na českej Wikipédii.*